28.2.2022.
HR
Službeni list Europske unije
C 95/43
Tužbeni razlozi i glavni argumenti U prilog osnovanosti tužbe protiv Komisijinih odluka od 6. odnosno 9. travnja 2021. i 4. svibnja 2021. o povratu iznosa koji su mu neosnovano uplaćeni na ime poreznog odbitka za djecu, tužitelj ističe tri tužbena razloga. 1.
Prvi tužbeni razlog, koji se temelji na pogrešci u tumačenju i primjeni članka 85.
Pravilnika o osoblju za dužnosnike Europske unije.
U tom pogledu tužitelj smatra da nisu ispunjeni uvjeti za povrat preplaćenih iznosa, propisani u spomenutom članku. 2.
Drugi tužbeni razlog, koji se temelji na povredi načela zaštite legitimnih očekivanja s obzirom na to da su u predmetnom slučaju, prema tužiteljevu mišljenju, ispunjena tri uvjeta za navedenu zaštitu na temelju mjerodavne sudske prakse. 3.
Treći tužbeni razlog, koji se temelji na nepostojanju obrazloženja.
Tužba podnesena 12. siječnja 2022. – NY/Komisija (Predmet T-21/22) (2022/C 95/60) Jezik postupka: francuski Stranke Tužitelj: NY (zastupnici: A. Champetier i S. Rodrigues, odvjetnici) Tuženik: Europska komisija Tužbeni zahtjev Tužitelj od Općeg suda zahtijeva da: — proglasi ovu tužbu dopuštenom i osnovanom; — poništi prvu pobijanu odluku kao i, prema potrebi, drugu pobijanu odluku; — naloži tuženiku snošenje svih troškova.
Tužbeni razlozi i glavni argumenti U prilog tužbi protiv Komisijine odluke od 14. travnja 2021.
kojom je odbijen zahtjev za naknadu štete podnesen 22. prosinca 2020., tužitelj se poziva na tri tužbena razloga. 1.
Prvi tužbeni razlog, koji se temelji na povredi prava na dobru upravu i načela nepristranosti.
Tužitelj smatra da u okviru ispitivanja zahtjeva za naknadu štete nije poštovan zahtjev nepristranosti, kako sa subjektivnog tako i s objektivnog gledišta. 2.
Drugi tužbeni razlog, koji se temelji na povredi prava na integritet i dostojanstvo te na postojanju nekoliko očitih pogrešaka u ocjeni.
Tužitelj ističe da je tuženik povrijedio svoju obvezu očuvanja i zaštite njegova dostojanstva i integriteta s obzirom na nasilje koje su nad njim počinili zaštitari i čije utvrđenje sadržava nekoliko očitih pogrešaka u ocjeni. 3.
Treći tužbeni razlog, koji se temelji na povredi dužnosti brižnog postupanja jer tužitelj nije dobio svu potporu koju je imao pravo očekivati od tuženika.
Tužba podnesena 11. siječnja 2022. – Grail/Komisija (Predmet T-23/22) (2022/C 95/61) Jezik postupka: engleski Stranke Tužitelj: Grail LLC (Menlo Park, Kalifornija, Sjedinjene Američke Države) (zastupnici: D. Little, solicitor, J. Ruiz Calzado, J. M. Jiménez-Laiglesia Oñate i A. Giraud, odvjetnici)